CELEX: 62017CN0425
Language: lt
Date: 2017-07-14 00:00:00
Title: Byla C-425/17: 2017 m. liepos 14 d. Bayerischer Verwaltungsgerichtshof (Vokietija) pateiktas prašymas priimti prejudicinį sprendimą byloje Günter Hartmann Tabakvertrieb GmbH & Co. KG/Stadt Kempten

16.10.2017   
            
            
               LT
            
            
               Europos Sąjungos oficialusis leidinys
            
            
               C 347/8
            
         2017 m. liepos 14 d.Bayerischer Verwaltungsgerichtshof (Vokietija) pateiktas prašymas priimti prejudicinį sprendimą byloje Günter Hartmann Tabakvertrieb GmbH & Co. KG/Stadt Kempten
   
   (Byla C-425/17)
   (2017/C 347/08)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bayerischer Verwaltungsgerichtshof
   
   
      Šalys pagrindinėje byloje
   
   
      Pareiškėja: Günter Hartmann Tabakvertrieb GmbH & Co. KG
   
   
      Atsakovas: Stadt Kempten
   
   
      Įstojusi į bylą šalis: Landesanwaltschaft Bayern
   
   
      Prejudiciniai klausimai
   
   
               1.
            
            
               Ar Direktyvos 2014/40/ES (1) 2 straipsnio 8 punktas turi būti aiškinamas taip, kad „gaminiai, skirti kramtyti“ turi būti suprantami tik kaip kramtomojo tabako gaminiai įprasta prasme?
            
         
               2.
            
            
               Ar Direktyvos 2014/40/ES 2 straipsnio 8 punktas turi būti aiškinamas taip, kad „gaminiai, skirti kramtyti“ prilygsta „kramtomajam tabakui“, kaip apibrėžta šios direktyvos 2 straipsnio 6 punkte?
            
         
               3.
            
            
               Kuo remiantis turi būti sprendžiama, ar tabako gaminys, kaip apibrėžta Direktyvos 2014/40/ES 2 straipsnio 8 punkte, yra „skirtas kramtyti“: ar objektyviu, su gaminiu susijusiu požiūriu, o ne gamintojo nurodymais, ar tai, kaip jį faktiškai naudoja vartotojai?
            
         
               4.
            
            
               Ar Direktyvos 2014/40/ES 2 straipsnio 8 punktas turi būti aiškinamas taip, kad kramtymo paskirtis reiškia, jog tabako gaminys pagal savo konsistenciją ir tvirtumą turi būti objektyviai tinkamas kramtyti ir tabako gaminį kramtant turi tirpti jo sudedamosios dalys?
            
         
               5.
            
            
               Ar Direktyvos 2014/40/ES 2 straipsnio 8 punktas turi būti aiškinamas taip, kad būtina, o kartu pakankama papildoma sąlyga siekiant nustatyti tabako gaminio „kramtymo“ paskirtį yra tai, jog kartkartėmis nestipriai spustelint tabako gaminį dantimis arba liežuviu ištirptų daugiau jo sudedamųjų dalių, nei tik laikant burnoje?
            
         
               6.
            
            
               Ar tam, kad gaminys būtų „skirtas kramtyti“, būtina, kad vien laikant burnoje ar čiulpiant sudedamosios dalys neišsiskirtų?
            
         
               7.
            
            
               Ar tabako gaminio tinkamumas „kramtyti“, kaip apibrėžta Direktyvos 2014/40/ES 2 straipsnio 8 punkte, taip pat gali būti užtikrinamas išorine perdirbto tabako pateikimo forma, pavyzdžiui, celiuliozės maišeliu?
            
         
      (1)  – 2014 m. balandžio 3 d. Europos Parlamento ir Tarybos direktyva 2014/40/ES dėl valstybių narių įstatymų ir kitų teisės aktų nuostatų, reglamentuojančių tabako ir susijusių gaminių gamybą, pateikimą ir pardavimą, suderinimo ir kuria panaikinama Direktyva 2001/37/EB (OL L 127, 2014, p. 1).